b'\n_START_ARTICLE_\nDisfenoid\n_START_PARAGRAPH_\nDisfenoid (tudi enakokraki tetraeder) je v geometriji tetraeder, ki ima za stranske ploskve skladne trikotnike z ostrimi koti  Lahko se opi\xc5\xa1e tudi kot tetraeder v katerem sta vsaka dva robova, ki sta si nasprotna, enako dolga. Vsi prostorski koti in slika ogli\xc5\xa1\xc4\x8d so enaki, vsota kotov pri stranskih ploskvah je enaka pravem kotom. Disfenoid ni pravilni polieder, ker njegove stranske ploskve niso pravilni mnogokotniki.\n_START_SECTION_\nPosebni primeri\n_START_PARAGRAPH_\nStranske ploskve tetragonalnega disfenoida so enakokrake, stranske ploskve rombskega disfenoida pa so ostrokotne. Kadar pa so vse stranske ploskve enakostrani\xc4\x8dni trikotniki, se dobi pravilni tetraeder, ki pa obi\xc4\x8dajno ne velja za disfenoid.\n_START_SECTION_\nZna\xc4\x8dilnosti\n_START_PARAGRAPH_\nTetraeder je disfenoid samo, \xc4\x8de in samo, \xc4\x8de ima o\xc4\x8drtani paralelepiped prave kote._NEWLINE_Tetraeder je disfenoid samo, \xc4\x8de sredi\xc5\xa1\xc4\x8de o\xc4\x8drtane in v\xc4\x8drtane sfere sovpadata. Naslednja zna\xc4\x8dilnost pravi, da takrat, ko so d\xe2\x82\x81, d\xe2\x82\x82 in d\xe2\x82\x83 po vrsti skupne pravokotnice na AB in CD, oziroma na AD in BC v tetraedru ABCD, potem je tetraeder disfenoid samo, \xc4\x8de in samo, \xc4\x8de so d\xe2\x82\x81, d\xe2\x82\x82 in d\xe2\x82\x83 paroma pravokotni.'